Jusuf Alibali

Jusuf Alibali (Shkodër, 9 nëntor 1922 - 13 maj 2003) ka qenë antifashist, zv/ministër i Drejtësisë, jurist dhe gazetar shqiptar.

 Biografia 
U lind në Shkodër më 9 nëntor 1922, i biri i Sali Alibalit, oficer xhandarmërie në periudhën e mbretërimit të Zogut. Më 1941 shkoi të studionte Jurisprudencë në Firenze, por u burgos për shkak të qëndrimeve antifashiste. U kthye me disa bashkëmoshatarë në Shqipëri dhe mori pjesë në rezistencën shqiptare gjatë Luftës së Dytë Botërore. U arrestua nga autoritetet gjermane.

Pas luftës shkoi të përfundonte studimet në Universitetin e Moskës dhe e përfundoi më 1949. Më 1946 hapi emisionin në gjuhën shqipe të Radio Moskës.

Për shumë vite punoi përgjegjës i redaksisë së jashtme në gazetën “Zëri i popullit” deri sa u arrestua si pjesë e të ashtuquajturit "grupi i agjentëve polakë" dhe u burgos me të vëllanë dhe u internuan familjarisht nga 1975 deri më 1988 në jug të vendit.

 Referime 

Kategoria:Lindje 1922
Kategoria:Vdekje 2003
Kategoria:Komunistë shqiptarë
Kategoria:Njerëz nga Shkodra
Kategoria:Publicistë shqiptarë
Kategoria:Grupi i agjentëve polakë